PRITARTA

 Rietavo savivaldybės tarybos

 2015 m. gegužės 28 d.

 sprendimu Nr. T1-

**Rietavo savivaldybės kultūros centro**

**2014 m. veiklos ataskaita**

**Rietavo savivaldybės kultūros centre dirbo:**

Direktorė Birutė Gedminaitė (nuo 05-30)

Vyr. buhalterė Dana Margevičienė

Kasininkė Zita Beniulienė

Meno vadovai: Vincas Andriuška

 Egidijus Gricius

 Aida Liutikienė

 Aldona Mickuvienė

 Rita Urniežienė

 Rima Pleškienė

 Birutė Gedminaitė

 Eglė Fabijonavičienė (nuo 12-01)

Akompaniatorė Vilma Jokubauskaitė

Garso, šviesų administratorius Marius Gailius

Valytoja Skaidra Lingienė

**Filialų vedėjai:**

Daugėdų Vilija Butkevičienė

Labardžių Jovita Vitkienė

Medingėnų Virgina Budrienė

Tverų Rasa Mačernienė (iki 04-14)

 Kristina Katauskienė (nuo 04-15)

Giliogirio filialo valytoja Eglė Fabijonavičienė

Tverų filialo valytoja Zita Adomavičienė

Daugėdų filialo valytoja Genutė Kontautienė

**RIETAVO SAVIVALDYBĖS KULTŪROS CENTRO IR JO FILIALŲ**

**MENO KOLEKTYVAI**

|  |  |  |  |  |
| --- | --- | --- | --- | --- |
| **Eil. Nr.** | **Kolektyvo pavadinimas** | **Vieta** | **Vadovas** | **Dalyvių skaičius** |
| 1. | Kaimo kapela „Sodžius“ | Daugėdų kultūros namai | Vilija Butkevičienė | 10 |
| 2. | Skaitovų būrelis | Daugėdų kultūros namai | Vilija Butkevičienė | 4 |
| 3. | Merginų duetas | Labardžių kultūros namai | Jovita Vitkienė | 2 |
| 4. | Dramos būrelis | Labardžių kultūros namai | Jovita Vitkienė | 10 |
| 5. | Skaitovai | Labardžių kultūros namai | Jovita Vitkienė | 6 |
| 6. | Liaudiškos muzikos kapela „Medinga“ | Medingėnų kultūros namai | Virgina Budrienė | 11 |
| 7. | Skaitovai | Medingėnų kultūros namai | Virgina Budrienė | 4 |
| 8. | Moterų vokalinis ansamblis „Aitra“ | Tverų kultūros namai | Kristina Katauskienė | 9 |
| 9. | Senjorių moterų ansamblis | Tverų kultūros namai | Kristina Katauskienė | 5 |
| 10. | Merginų duetas | Tverų kultūros namai | Kristina Katauskienė | 2 |
| 11. | Vaikų vokalinis ansamblis „Uogos- pupos“ | Tverų kultūros namai | Kristina Katauskienė | 8 |
| 12. | Folklorinis ansamblis | Tverų kultūros namai | Kristina Katauskienė | 16 |
| 13. | Teatro trupė | Tverų kultūros namai | Kristina Katauskienė | 20 |
| 14. | Skaitovai | Tverų kultūros namai | Kristina Katauskienė | 3 |
| 15. | Vyresniųjų žmonių šokių kolektyvas „Trepsis“ | Rietavo savivaldybės kultūros centras | Rima Pleškienė | 8 |
| 16. | Folklorinis ansamblis „Kadaginis“ | Rietavo savivaldybės kultūros centras | Aida Liutikienė | 17 |
| 17. | Mišrus choras „Jūrava“ | Rietavo savivaldybės kultūros centras | Rita Urniežienė | 25 |
| 18. | Kaimo kapela „Subata“ | Rietavo savivaldybės kultūros centras | Aida Liutikienė | 11 |
| 19. | Merginų šokių kolektyvas „Šarkelės“ | Rietavo savivaldybės kultūros centras | Aldona Mickuvienė | 14 |
| 20. | Mėgėjų teatras | Rietavo savivaldybės kultūros centras | Vincas Andriuška | 11 |
| 21. | Jaunučių šokių kolektyvas | Rietavo savivaldybės kultūros centras | Aldona Mickuvienė | 21 |
| 22. | Mergaičių šokių kolektyvas | Rietavo savivaldybės kultūros centras | Aldona Mickuvienė | 10 |
| 23. | Vaikų ir jaunimo dramos studija | Rietavo savivaldybės kultūros centras | Birutė Gedminaitė | 14 |
| 24. | Skaitovės | Rietavo savivaldybės kultūros centras | Romualda Durkienė | 5 |
| 25. | Vaikų skaitovai | Rietavo savivaldybės kultūros centras | Birutė Gedminaitė | 4 |
| 26. | Meno mylėtojų klubas „Mūza“ | Rietavo savivaldybės kultūros centras | Romualda Durkienė | 20 |
| Iš viso dalyvių skaičius | 270 |

Iš Rietavo savivaldybės kultūros centro

2014 m. statistinės ataskaitos



2014 m. sausio 9 d. vyko Dainų dainelės konkursas, paminėta Sausio 13-oji – Rietavo Laisvės aikštėje uždegant po žvakutės liepsnelę žuvusiesiems. Sausio vidury vyko Dainų šventės „Čia – mano namai“ apžiūra, kurioje dalyvavo Rietavo savivaldybės kultūros centro mišrus choras „Jūrava“, vyko filmų vakaras vaikams, jaunimui. Šaltukui paspaudus vyko renginys „Žiemos linksmybės ant ledo“. Sausio 30 d. – vakaras su Juozu Erlicku „Neregėta programa“. Sausio mėnesį užbaigė meno mylėtojų klubo „Mūza“ teminis vakaras „Teatro ir kino grandai“.

Vasario mėnesį vyko 11 renginių: meninio skaitymo konkursas, buvo iš Vilniaus atvežtas teatro „Theaomai“ spektaklis F. Dostojevskio „Broliai Karamazovai“, kuriame vaidino rietaviškis Simonas Dovidauskas. Kapela „Subata“ dalyvavo kapelų šventėje-konkurse „Grok, Jurgeli 2014“ Šilalėje, kur laimėjusi 1-ąją vietą, pateko į baigiamąją šventę Kauno sporto halėje. Vasario 16-ajai buvo skirtas koncertinis projektas „Mūsų Lietuva“, sukvietęs gausų būrį rietaviškių. Šį mėnesį rietaviškiai galėjo pamatyti dviejų profesionalų – A. Orlausko ir R. Šimukausko – atvežtą komediją „Traukinys“, pasiklausyti profesionalaus akordeonisto Genadijaus Savkovo koncerto ir susitikti su LR Seimo pirmininke Loreta Graužiniene. Mažieji Rietavo gyventojai buvo kviečiami į atvykusį cirką. Meno mylėtojų klubas „Mūza“ organizavo literatūrinį vakarą, skirtą poetui, dramaturgui Justinui Marcinkevičiui. Vyko „Vakarai su filmu“.

Kovo mėnuo pradėtas Dainų šventės „Čia – mano namai“ apžiūra, kurioje dalyvavo ir sėkmingai į šventę pateko vyresniųjų žmonių šokių kolektyvas „Trepsis“. Kovui įsibėgėjant Rietave šurmuliavo Užgavėnių šventė. Tradicija tapo literatūrinis-muzikinis vakaras rašytojai, poetei Birutei Lengvenienei atminti „Birutės meilės lyrikos pievos“. Tradiciniu tapo ir vyrų dovanojamas koncertas Tarptautinei moters dienai paminėti „Jums, mielosios moterys“. Vyko koncertas „Vaikai Lietuvai“, skirtas Lietuvos Nepriklausomybės atkūrimo dienai paminėti. Surengtas „Vakarai su filmu“. Dvi kovo mėnesio savaites kultūros centre savanoriavo Frank Laudan iš Rostoko (Vokietija), kuris buvo šiltai priimtas, įsiliejo i kultūrinę veiklą. Ypatingai paminėtos jubiliejinės „Teatro dienoms Rietave-20“, kurių metu buvo galimybė pamatyti Rietavo L. Ivinskio gimnazijos, Žadvainių pagr., Tverų vid. mokyklų mažųjų aktorių spektakliukus, Rietavo savivaldybės kultūros centro vaikų ir jaunimo dramos studijos teatrinius vaizdelius, Plungės kultūros centro teatro „Saula“ spektaklį „Velnio monai“, Aleksandravo (Plungės r.), Rietavo kultūros centro mėgėjų teatrų spektaklius ir profesionalius darbus – Klaipėdos jaunimo teatro spektaklius „Batų istorijos“ ir „Kita mokykla“.

Balandžio pradžioje kapela „Subata“ vyko į Plungės kultūros centro organizuojamą šventę „Jurgelio valsas 2014“ ir į šventę Aleksandrave (Plungės r.). Buvo surengta Garso meditacija. Kultūros diena paminėta Mažeikių kultūros centre, į kurią vyko Rietavo kultūros darbuotojai. Rietavo parko pašonėje surengta Velykų šventė vaikams „Velykos jau čia!“ Meno mylėtojų klubas „Mūza“ surengė literatūrinį vakarą E. Cinzo 90-osioms gimimo metinėms paminėti. Kultūros centre vyko Neįgaliųjų draugijos renginys, kuriame dalyvavo folklorinis ansamblis „Kadaginis“ ir kapela „Subata“. Balandžio 25 d. po renovacijos iškilmingai atidaryti Medingėnų kultūros namai.

Gegužės pradžioje surengtas koncertas mamoms „Mama, pakylėk ligi dangaus“. Į tarptautinę šokio dieną Kvėdarnoje (Šilalės r.) vyko vyresniųjų žmonių šokių kolektyvas „Trepsis“. Aleksandrave (Plungės r.) mėgėjų teatras parodė Moljero „Skapeno klastos“. Tarptautinei šeimos dienai paminėti visas šeimas kvietė renginys „Vakaras su šeima“, kuris vyko muziejaus amfiteatre. Visame Rietave skambėjo gatvės muzikos diena (GMD). Ypatingai pažymėtas vyresniųjų žmonių šokių kolektyvo „Trepsis“ 20-ies metų jubiliejus. Rietavo gyventojai turėjo galimybę pamatyti profesionalaus „Domino“ teatro spektaklį „Žirklės“. Vyko „Literatūrinis pavasaris“, kuris sulaukė gausaus dalyvių būrio iš visos Lietuvos. Rietavo skvere tradiciškai šurmuliavo Vaikystės šventė ir prasidėjo tradiciniai „Burbuliatoriaus“ vakarai. Tarptautiniame festivalyje „Panemunių žiedai“ Raudonės pilyje (Jurbarko r.) dalyvavo šokių kolektyvas „Trepsis“.

Birželio mėnuo prasidėjo diplomų įteikimu Rietavo M. K. Oginskio meno mokyklos auklėtiniams, Rietavo III amžiaus universitetas „Tau“ surengė koncertą. Birželio 6 d. iškilmingai atidaryti Tverų kultūros namai, kurių metu koncertavo Tverų meno kolektyvai ir bardas Virgis Stakėnas. Mėgėjų teatras Rietavo žirgyne rodė spektaklį „Pagunda“. Vaikų ir jaunimo dramos studija surengė išvyką – teatrinę mini stovyklą Plateliuose. Vaikai buvo kviečiami „burbuliuoti“, vyko „Burbuliatorius“. Gedulo ir vilties dienai atminti buvo rodomas filmas „Ledo vaikai“. Organizuota keletas išvykų: vyresniųjų žmonių šokių kolektyvas „Trepsis“ vyko į festivalį Lopaičiuose ir dalyvavo Joninių šventėje Medingėnuose, kapela „Subata“ koncertavo Judrėnuose (Klaipėdos r.). Rietavo miesto parke surengta tradicinė Joninių šventė, kur šokta, dainuota, apdovanoti Jonai ir Janinos, degintas Joninių laužas, linksmai palydėta trumpiausia naktis, ilgiausia diena.

Liepos mėnesį Vilniuje vyko Lietuvos Dainų šventė „Čia – mano namai“, kurioje sėkmingai pasirodė ir Rietavo savivaldybės kultūros centro kolektyvai: mišrus choras „Jūrava“ ir vyresniųjų žmonių šokių kolektyvas „Trepsis“. Pasibaigus Dainų šventei, kultūros centre apdovanoti šventės dalyviai. Liepos 6-ąją Rietavo Laisvės aikštėje vyko akcija- koncertas „Tautiška giesmė per pasaulį“, kurioje dalyvavo folklorinis ansamblis „Kadaginis“. Vyko brandos atestatų įteikimo L. Ivinskio gimnazijos abiturientams šventė, šeštasis teatrų festivalis „Rietavo vasaros vaidinimai- 2014“, skirtas teatro metams pažymėti. Festivalyje dalyvavo Skuodo Žemaičių teatras ir Rietavo savivaldybės kultūros centro mėgėjų teatras. Šventės svečias – Klaipėdos universiteto menų fakulteto režisūros katedros docentas, režisierius Gediminas Šimkus, kuris supažindino visus su teatro ištakomis ir teatro raida Lietuvoje. Liepos pabaigoje kultūros centro mažojoje salėje vyko XIX Pažaislio muzikos festivalis.

Rugpjūčio mėnesį Melioratorių šventėje (Kvėdarna, Šilalės r.) dalyvavo kapela „Subata“ ir vyresniųjų žmonių šokių kolektyvas „Trepsis“. Kapela „Subata“ taip pat vyko koncertuoti į Veiviržėnuose (Klaipėdos r.) vykusią miestelio šventę. Vyresniųjų žmonių šokių kolektyvas „Trepsis“ koncertavo Kvėdarnos (Šilalės r.) šventėje, dalyvavo istorinio filmo apie Rietavą filmavime. Jaunimo dienai paminėti vyko akcija „Ant bangos + diskoteka po atviru dangumi“. Mažojoje salėje buvo eksponuojama fotoparoda ir rodomas filmas Baltijos kelio 25-mečiui atminti. Vasarą užbaigė vasaros palydų šventė „Palydint vasarą 2014“.

 Rugsėjis pasitiko su „Burbuliatoriumi“, rietaviškiams parodytas „Domino“ teatro spektaklis „Sex guru“. Mėgėjų teatras su spektakliu Moljero „Skapeno klastos“ dalyvavo komedijų festivalyje Šakiuose. Vyko vasaros kino festivalis „Sidabrinės gervės naktys 2014“ ir projekto „Mes rūšiuojam“ filmo peržiūra. Rietavo parke vyko tradicinė Mykolinių šventė, skirta pirmosios žemės ūkio mokyklos 155 metų jubiliejui paminėti, su tradicine muge, žirgų konkūru, pop grupių „Džentelmenai“ ir „Pop Ladies“ koncertu, diskoteka. Rugsėjo 28 d. pakvietė Kauno valstybinio choro ir aktoriaus Dainiaus Svobono koncertinė-teatrinė programa „Taip, Donelaiti“, skirta K. Donelaičio 300-osioms gimimo metinėms paminėti.

Spalio mėnuo pradėtas Tėvų forumo konferencija „Tėvų vaidmuo ir atsakomybė, kuriant palankią aplinką savo vaikų kokybiškam ugdymui“. Atvežtas ir parodytas Kelmės mažojo teatro spektaklis vaikams „Burbognomai“, taip pat vyko cirko 3 D šou vaikams. Spalio 17 d. Medingėnuose prasidėjo tradicinės „Seniūnijų dienos“, vėliau jos persikėlė į Daugėdus. Vyko meno mylėtojų „Mūzos“ klubo renginys, socialinė akcija „Grožio diena mamai“ ir kamerinis vakaras Vėlinėms „Trapi riba tarp šiapus ir anapus“.

Lapkričio pradžioje skaitovai vyko į Daugėdus su programa „Baltųjų žvakių šviesa“ . Jaunimui surengta atvira pamoka „Kinobusas“. Vaikams ir jų tėveliams atvežtas profesionalus Klaipėdos teatro „Lino lėlės“ spektaklis „Lietuviška pasaka apie tris seseris“. Į Liolių bendruomenę atvyko „Seniūnijų dienos“, vėliau su teatrine-koncertine programa važiuota į Tverus. Kultūros centre pirmą kartą vyko verslo ir kultūros partnerystės apdovanojimai „LONGS“. Mėgėjų teatras dalyvavo respublikinėje apžiūroje-šventėje „Atspindžiai“ Šakiuose. Vyresniųjų žmonių šokių kolektyvas kartu su Rietavo delegacija dalyvavo koncertinėje išvykoje „Mus jungia Baltijos kelias“ Gulbenėje (Latvija), skirtoje Baltijos kelio 25 m. ir Latvijos Nepriklausomybės dienai paminėti. Kapela „Subata“ atstovavo Rietavo ir visos Žemaitijos kraštui 45-ojoje respublikinėje kapelų šventėje „Grok, Jurgeli – 2014“. Lapkričio pabaigoje iškilmingai paminėtas kultūros centro 65 metų veiklos jubiliejus, šventinį koncertą dovanojo kultūros centro ir jo filialų kolektyvai, Klaipėdos koncertų salės kamerinis orkestras.

Gruodžio mėnesį pradėjo meno mylėtojų klubo „Mūza“ literatūrinis vakaras S. Nėries 110-osioms gimimo metinėms atminti. Teatralizuotai įžiebti miesto eglę padėjo Lauros Remeikienės vaikų ir jaunimo pop studija (Šiauliai). Rietavo III amžiaus universitetas surengė Adventinę popietę, surengtas vakaras „Kalėdos jau čia“. Surengti vakarai su filmu jaunimui ir šeimoms. Kapela „Subata“ koncertavo Miškų urėdijos renginyje „Atrieda Kalėdos“, UAB „Rietavo veterinarinė sanitarija“ spektaklį parodė mėgėjų teatras. Surengtas Ruslano Kirilkino koncertas. Metus užbaigė Mero padėkos vakaras, kuriame koncertavo Čiurlionio styginių kvartetas ir solistai Joana Gedmintaitė ir Dainius Puišys. Gerumo angelai įteikti už nuopelnus penkiems Rietavo savivaldybės gyventojams.

Iš viso per 2014 metus suorganizuoti 248 renginiai, iš jų – 124 Rietavo savivaldybės kultūros centre ir 124 – jo filialuose. Juose apsilankė 24068 lankytojai.

Surengtos 59 išvykos, kuriomis garsintas Rietavo vardas, reprezentuojamas Rietavo kraštas ir jo tradicijos.

2014 m. balandžio 25 d. po renovacijos atidaryti Medingėnų kultūros namai. Tų pačių metų birželio 6 dieną, po renovacijos, iškilmingai atidaryti Tverų kultūros namai.

Įgyvendintas vienas Lietuvos kultūros tarybos projektas – respublikinis mėgėjų teatrų festivalis „Teatro dienos Rietave- 2014“, kurio biudžetas – 5000 Lt.

Rietavo savivaldybės kultūros centras projektinėje veikloje sėkmingai bendradarbiavo su Rietavo verslo informacijos centru projekte „South Baltic Training Programme“, kurio metu savanoris iš Vokietijos Rostoko miesto praktiškai analizavo kultūros centro veiklą, rengė naujo renginio projektą.

2014 m. pabaigoje Rietavo savivaldybės kultūros centras užmezgė partnerystės ryšius su VšĮ „Now art now future“. Kartu bus vykdomas projektas „NB8 Art. Lithuania“ (2015 m. rugpjūčio 9-16 dienomis, Rietave). Projekto siekis – į kūrybines menininkų dirbtuves suburti Lietuvos, Latvijos, Švedijos, Norvegijos, Danijos menininkus. Kartu bus rengiamas koncertas su grafikos darbų projekcijomis. Bus sukurta muzikos kūrinių, aranžuojant, cituojant, interpretuojant ir miksuojant Šiaurės ir Baltijos tautų liaudies muziką, o vizualiųjų menų pagrindas – liaudies raštai grafikos darbų projekcijose.

Rietavo savivaldybės kultūros centro direktorė Birutė Gedminaitė